Diari Oficial de la Generalitat Valenciana


Sumari del DOGV 4698, del 24-02-2004 (2004/375)

ACORD de 30 de setembre de 2003, de la Comissió Territorial d'Urbanisme d'Alacant, relatiu a la correcció d'errada de l'homologació modificativa del sector 6-A i 6-B dels Poblets.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/375


Data del document
:   30-09-2003

Organisme emissor
:   Conselleria de Territori i Habitatge

Tipus de document
:   Acord

Correcció d'errades

 Descriptors 

:   * Poblets, els
    * pla d'urbanisme

ACORD de 30 de setembre de 2003, de la Comissió Territorial d'Urbanisme d'Alacant, relatiu a la correcció d'errada de l'homologació modificativa del sector 6-A i 6-B dels Poblets. [2004/F375]
  
Vist l'expedient de referència i sobre la base dels següents antecedents i consideracions,
  
Antecedents de fet
  
Primer. La correcció d'error es va aprovar per mitjà d'acord del Ple de l'ajuntament en sessió celebrada el dia 14 d'abril de 2003.
  
Segon. La documentació està integrada per memòria informativa i justificativa de l'error comés i la seua justificació i document de refosa de l'homologació parcial modificativa dels sectors 6 A i 6B.
  
Tercer. L'objecte de l'expedient, tal com s'explica en el document i en els informes tècnic i jurídic de l'Ajuntament dels Poblets, és reparar un error d'aritmètica comés en l'instrument de planejament de l'homologació parcial modificativa dels sectors d'actuació de vora 6A i 6B, aprovada per la Comissió Territorial d'Urbanisme en la sessió del 3 de febrer de 2000.
  
En el document d'homologació, que dividia el sector en dos, es va prendre com a superfície la mateixa que constava en les normes subsidiàries vigents en el municipi (136.923 m2) sense realitzar nou mesurament, i consta en la documentació aportada per l'ajuntament la següent justificació:
  
«... es realitza de nou el mesurament del sector 6A, ja que en tractar-se d'una actuació de vora integra sòl urbà i en el sector 6B, com que constitueix la resta, es practica la diferència de metres sense realitzar nou mesurament. L'edificabilitat bruta del sector i la intensitat d'habitatges és la mateixa que la de les normes subsidiàries de 1989. L'expedient d'homologació va ser aprovat definitivament i el pla parcial de desenvolupament del sector 6B va quedar pendent de formulació i es va redactar a l'agost de 2002. Es va alçar una nova planimetria i sense variar els límits es va detectar que el mesurament real del sector és 98.412,95 metres quadrats». És a dir, on en l'homologació deia que el sector 6B mesurava 125.688,11 metres quadrats, ha de dir 98.412,95 metres quadrats.
  
Consideracions tecnicojurídiques
  
Primera. El procediment seguit per l'ajuntament és coherent amb el que preveu l'article 105.2 de la Llei 4/1999, de 14 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, sobre els errors materials, de fet o aritmètics existents en els actes.
  
Segona. La documentació pot considerar-se completa, a l'efecte d'avaluar els errors detectats.
  
Tercera. Les determinacions contingudes en el present expedient poden considerar-se genèricament correctes, des del punt de vista de les exigències de política urbanística i territorial de la Generalitat Valenciana, tal com s'arreplega en l'article 40 de la Llei Reguladora de l'Activitat Urbanística, i no existeixen obstacles per a la seua aprovació.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la correcció d'error de l'homologació modificativa del sector 6A i 6B del municipi dels Poblets.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data del rebut de la present notificació.
  
Tot això sense perjudici que es puguen exercitar qualsevol altre recurs o acció que estime oportú.
  
Alacant, 30 de setembre de 2003.- La secretària de la Comissió Territorial d'Urbanisme: Rosario Berjón Ayuso.